CELEX: 22014D0153
Language: da
Date: 2014-07-09 00:00:00
Title: Det Blandede EØS-Udvalgs afgørelse nr. 153/2014 af 9. juli 2014 om ændring af bilag X (Tjenesteydelser generelt) til EØS-aftalen [2015/88]

22.1.2015   
            
            
               DA
            
            
               Den Europæiske Unions Tidende
            
            
               L 15/78
            
         DET BLANDEDE EØS-UDVALGS AFGØRELSE
   Nr. 153/2014
   af 9. juli 2014
   om ændring af bilag X (Tjenesteydelser generelt) til EØS-aftalen [2015/88]
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde (»EØS-aftalen«), særlig artikel 98, og
   ud fra følgende betragtninger:
   
               (1)
            
            
               Europa-Parlamentets og Rådets direktiv 2011/24/EU af 9. marts 2011 om patientrettigheder i forbindelse med grænseoverskridende sundhedsydelser (1) skal indarbejdes i EØS-aftalen.
            
         
               (2)
            
            
               Kommissionens gennemførelsesdirektiv 2012/52/EU af 20. december 2012 om foranstaltninger, der skal lette anerkendelsen af recepter udskrevet i en anden medlemsstat (2) skal indarbejdes i EØS-aftalen.
            
         
               (3)
            
            
               Bilag X til EØS-aftalen bør derfor ændres —
            
         VEDTAGET DENNE AFGØRELSE:
   Artikel 1
   Følgende tilføjes efter punkt 1c (Kommissionens afgørelse 2011/130/EU) i bilag X til EØS-aftalen:
   
               »2.
            
            
               
                  32011 L 0024: Europa-Parlamentets og Rådets direktiv 2011/24/EU af 9. marts 2011 om patientrettigheder i forbindelse med grænseoverskridende sundhedsydelser (EUT L 88 af 4.4.2011, s. 45).
               Direktivets bestemmelser gælder i forbindelse med denne aftale med følgende tilpasninger:
               Med forbehold af den fremtidige udvikling i Det Blandede EØS-udvalgs arbejde, bør det bemærkes, at følgende retsakter ikke indarbejdes i EØS-aftalen:
               
                           a)
                        
                        
                           Rådets forordning (EF) nr. 859/2003 af 14. maj 2003 om udvidelse af bestemmelserne i forordning (EØF) nr. 1408/71 og forordning (EØF) nr. 574/72 til at omfatte tredjelandsstatsborgere, der ikke allerede er dækket af disse bestemmelser udelukkende på grund af deres nationalitet
                        
                     
                           b)
                        
                        
                           Europa-Parlamentets og Rådets forordning (EU) nr. 1231/2010 af 24. november 2010 om udvidelse af forordning (EF) nr. 883/2004 og forordning (EF) nr. 987/2009 til at omfatte tredjelandsstatsborgere, der ikke allerede er omfattet af disse forordninger udelukkende på grund af deres nationalitet.
                        
                     Samtlige henvisninger til disse retsakter gælder derfor ikke for EFTA-staterne.
            
         
               2a.
            
            
               
                  32012 L 0052: Kommissionens gennemførelsesdirektiv 2012/52/EU af 20. december 2012 om foranstaltninger, der skal lette anerkendelsen af recepter udskrevet i en anden medlemsstat (EUT L 356 af 22.12.2012, s. 68).«
            
         Artikel 2
   Den islandske og den norske udgave af direktiv 2011/24/EU og gennemførelsesdirektiv 2012/52/EU, der offentliggøres i Den Europæiske Unions Tidendes EØS-tillæg, er begge autentiske.
   Artikel 3
   Denne afgørelse træder i kraft den 10. juli 2014, forudsat at alle meddelelser er indgivet, jf. aftalens artikel 103, stk. 1 (3).
   Artikel 4
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 9. juli 2014.
      
         
            På Det Blandede EØS-Udvalgs vegne
         
         Kurt JÄGER
         
            Formand
         
      
   
   
      (1)  EUT L 88 af 4.4.2011, s. 45.
   
      (2)  EUT L 356 af 22.12.2012, s. 68.
   
      (3)  Forfatningsmæssige krav angivet.